ddrg/super_eurlex huggingface dataset:
AL.

keďže ESA by mali pomáhať Komisii a spoluzákonodarcom posudzovaním toho, do akej miery ktorý právny predpis spĺňa svoje regulačné ciele, a v záujme transparentnosti by toto posúdenie mali uverejniť. ESA by mali poskytovať formálne stanoviská k navrhovaným právnym predpisom Únie a posudzovať závažnosť dôkazov a analýz uvedených v posúdení vplyvu legislatívneho návrhu;
30.

v tejto súvislosti poukazuje na význam priorít pre Arktídu, ako sú dobre fungujúca infraštruktúra a logistika, rozvoj arktického regiónu, podpora investícií do expertízy v oblasti studenej klímy a príslušných ekologických technológií a podpora podnikania v regióne a na vidieku, a najmä malých a stredných podnikov; vyzýva EÚ, aby zintenzívnila úsilie o zahrnutie týchto priorít pre oblasť Arktídy do svojej stratégie Európa 2020 pre rast, ako aj do programov, ako sú Horizont 2020 a Inovácia v Únii, a do ďalších programov Únie v oblasti výskumu;
37.

poukazuje na to, že ESI fondy majú zohrávať dôležitú úlohu pri podpore zamestnanosti, konkrétnych projektov zameraných na podnietenie podnikateľských, podnikových a tvorivých zručností, a to i v prípade mladých ľudí; zdôrazňuje, že je potrebné, aby všetky členské štáty a regióny naplno využili túto príležitosť na riešenie problému nezamestnanosti mladých ľudí; zdôrazňuje, že miestne a regionálne orgány by mali prostredníctvom ESI fondov venovať osobitnú pozornosť propagácii podnikania na miestnej a regionálne úrovni, a to i so zameraním na začínajúce podniky mladých ľudí;
24.

konštatuje, že v mnohých neeurópskych krajinách, a to aj v tých, v ktorých sa tolerujú rôzne náboženské prejavy, podlieha sekularizmus a ateistické alebo agnostické vnímanie i napriek tomu právnej alebo spoločenskej diskriminácii a že ateisti čelia hrozbám, tlaku a nebezpečenstvám a mala by sa im prostredníctvom programov a politík EÚ poskytovať rovnaká ochrana ako náboženským alebo iným menšinám; poukazuje na to, že sloboda náboženstva a svedomia znamená právo na náboženskú vieru a jej praktizovanie, ako aj na jej nevyznávanie, právo na voľbu alebo šírenie náboženského vyznania ako neoddeliteľnú súčasť slobody prejavu a právo na zmenu alebo zrieknutie sa viery; očakáva, že všetky tieto prvky budú súčasťou iniciatív EÚ v oblasti medzikultúrneho dialógu;
9.

zdôrazňuje, že Rusko musí bezodkladne začať konštruktívny dialóg so súčasnou legitímnou vládou Ukrajiny a podporuje aktívne zapojenie EÚ do diplomatického úsilia o zmiernenie krízy; s potešením očakáva štvorstranné rokovania medzi vysokou predstaviteľkou EÚ, ministrom zahraničných vecí USA a ministrami zahraničných vecí Ruska a Ukrajiny a vyjadruje nádej, že toto stretnutie prispeje k zníženiu napätia a otvorí cestu ku komplexnému a trvalému diplomatickému riešeniu krízy; zdôrazňuje však, že rozhodovať o budúcnosti Ukrajiny nemôže nikto iný, len samotné ukrajinské obyvateľstvo, a to na základe demokratického, inkluzívneho a transparentného procesu;
1.

víta iniciatívu TOP TEN Komisie ako súčasť postupu REFIT a berie na vedomie prísľub, že to nie je ojedinelá snaha, ale malo by sa to stať súčasťou nepretržitého postupu monitorovania; zdôrazňuje však, že Komisia by mala zvýšiť svoje úsilie a riešiť obavy z regulačnej záťaže, ktoré uviedli MSP v priebehu konzultačného procesu; zdôrazňuje tiež, že prístup TOP TEN nesmie nahrádzať systematický horizontálny politický prístup zameraný na minimalizáciu administratívneho zaťaženia plynúceho z predpisov EÚ a nemal by ani oslabovať ciele a účinnosť predmetných právnych predpisov;
5.

dôrazne odmieta tento čisto účtovný pohľad na rozpočet EÚ, pri ktorom sa ignoruje európska pridaná hodnota, ktorý je v rozpore so zásadou solidarity EÚ a pri ktorom sa podceňuje súčasná a potenciálna úloha rozpočtu EÚ pri posilnení riadenia hospodárstva; zdôrazňuje, že rozpočet EÚ je prevažne investičný rozpočet so silným pákovým efektom, ktorý umožňuje mnohé projekty, ktoré by sa inak ťažko realizovali alebo by sa nedali realizovať vôbec, a je katalyzátorom pre rast, konkurencieschopnosť a zamestnanosť v rámci Únie, ako aj silným nástrojom pre reformu; vyjadruje preto hlboké poľutovanie nad skutočnosťou, že niektoré členské štáty zrejme považujú národné príspevky do rozpočtu EÚ výlučne za náklady, ktoré treba minimalizovať;
D.

keďže národné príspevky do rozpočtu Únie založené na HND, ktoré v súčasnosti predstavujú približne 74 % celkových príjmov EÚ, sa nemôžu považovať za skutočne vlastné zdroje, keďže ide jednoducho o prevody zo štátnych pokladníc do rozpočtu EÚ; zatiaľ čo zdroj založený na DPH, ktorý predstavuje približne 11 % z celkových príjmov EÚ, sa vyvinul takým spôsobom, že je tiež vnímaný ako národný príspevok do rozpočtu EÚ; keďže táto situácia posilnila v posledných desaťročiach logiku „spravodlivého návratu“, ktorý jasne prevládal v záveroch Európskej rady zo 7. a 8. februára 2013 o VFR na roky 2014 – 2020 a vo veľkej miere zabránil štrukturálnej reforme rozpočtu Únie;
4.

pripomína pakistanským orgánom ich povinnosti vyplývajúce z medzinárodného práva, a to rešpektovať slobodu prejavu a slobodu myslenia, svedomia, náboženského vyznania a viery; vyzýva pakistanské orgány, aby prepustili väzňov, ktorí sú odsúdení za rúhanie, a na základe odvolaní zrušili tresty smrti; vyzýva pakistanské orgány, aby zaručili nezávislosť súdnictva, uplatňovanie zásad právneho štátu a riadny proces v súlade s medzinárodnými normami týkajúcimi sa súdneho konania; okrem toho vyzýva pakistanské orgány, aby poskytli dostatočnú ochranu všetkých, ktorí sú zapletení do prípadov týkajúcich sa rúhania, tým, že okrem iného zabezpečia ochranu sudcov pred vonkajším tlakom, ochranu obvinených a ich rodín a komunít pred davovým násilím a riešenie situácie osôb, ktoré sú zbavené obvinenia, ale nemôžu sa vrátiť do svojich domovov;
—

so zreteľom na Chartu základných práv Európskej únie, tak ako bola článkom 6 Zmluvy o Európskej únii (ZEÚ) prijatá do zmlúv, najmä na článok 8 (ochrana osobných údajov), článok 11 (sloboda prejavu a právo na informácie), článok 21 (nediskriminácia), článok 23 (rovnosť medzi ženami a mužmi), článok 25 (práva starších osôb), článok 26 (integrácia osôb so zdravotným postihnutím), článok 34 (sociálne zabezpečenie a sociálna podpora), článok 36 (prístup k službám všeobecného hospodárskeho záujmu), článok 37 (ochrana životného prostredia) a článok 38 (ochrana spotrebiteľa),
G.

keďže EÚ v uplynulých desiatich rokoch udržiavala s Vietnamom negatívnu obchodnú bilanciu, ako opäť preukázali údaje za druhý štvrťrok roku 2013, podľa ktorých celková hodnota obchodu predstavovala 13,4 miliardy EUR, pričom dovoz do EÚ z Vietnamu dosahoval 10,5 miliardy EUR, zatiaľ čo vývoz z EÚ do Vietnamu dosiahol hodnotu 2,8 miliardy EUR; keďže to predstavuje prudký pokles v porovnaní s údajmi za rok 2012, keď celkový obchod predstavoval 23,871 miliardy eur, z čoho 18,520 miliardy EUR tvoril dovoz z Vietnamu do EÚ a 5,351 miliardy EUR vývoz z EÚ do Vietnamu;
5.

poznamenáva, že zabezpečenie kvality hrá kľúčovú úlohu pri zvyšovaní dôvery v otvorené vzdelávacie zdroje a ich využívanie; nabáda na výskum a šírenie osvedčených postupov s cieľom uľahčiť účinné využívanie otvorených vzdelávacích zdrojov, pričom by sa malo investovať najmä do oblastí metodického experimentovania, metazručností (reflexívnych a proaktívnych zručností a zručností kritického myslenia) a sociálnych zručností („soft skills“); konštatuje, že by sa mal podporovať aj výskum so zreteľom na metódy posudzovania zručností nadobudnutých na týchto kurzoch, ktoré nemožno obmedziť na partnerské posudzovanie alebo automatizované systémy, ako je to v komunitách odborníkov;
8.

znovu požaduje, aby sa osobitná pozornosť venovala ťažkej situácii palestínskych utečencov v Sýrii, najmä neľudským životným podmienkam Palestínčanov žijúcich v tábore Jarmúk; opakuje svoju výzvu všetkým stranám zapojeným do konfliktu, aby umožnili prístup Agentúre Organizácie Spojených národov pre pomoc a prácu v prospech palestínskych utečencov (UNRWA) a ďalším medzinárodným organizáciám humanitárnej pomoci do tohto tábora, ako aj do všetkých ďalších obliehaných oblastí v krajine, v záujme zmiernenia mimoriadneho utrpenia miestneho obyvateľstva; vyzdvihuje prácu agentúry UNRWA v Sýrii a požaduje väčšiu medzinárodnú podporu jej aktivít;
5.

vyzýva Európsku službu pre vonkajšiu činnosť (ESVČ), aby vykonala všetky prípravné práce na otvorenie delegácie Únie v Teheráne do konca roku 2014; pevne verí, že by bolo účinným nástrojom vplyvu na iránske politiky a zároveň by podporilo dialóg o takých otázkach ako sú ľudské a menšinové práva;
A.

keďže starnutie populácie, meniace sa pracovné podmienky, stále existujúce stimuly na predčasný odchod do dôchodku, finančná kríza a zmeny vo výrobných modeloch, ako aj dopyt po vyššej konkurencieschopnosti si vyžadujú rozhodné riešenia, aby starší pracovníci mohli byť aj naďalej aktívni na trhu práce, a to aj po prekročení dôchodkového veku, ak si to želajú;
28.

domnieva sa, že komplexný prístup musí byť založený na spoločnej vízii všetkých subjektov EÚ o rozvíjajúcom sa strategickom kontexte, ktorého súčasťou je činnosť EÚ; vzhľadom na to požaduje pravidelnejšiu a transparentnejšiu výmenu informácií, koordináciu politík a tímovú prácu medzi subjektmi EÚ vo všetkých fázach činnosti EÚ; požaduje okrem toho vytvorenie formálnych štruktúr, v ktorých by sa mohli realizovať tieto výmeny a v ktorých by sa mohlo vykonávať včasné varovanie, analýza situácie a monitorovanie krízy a obdobia po kríze, a do ktorých by sa prípadne mohli začleniť existujúce štruktúry (ako sú SitRoom EÚ, Koordinačné centrum pre reakcie na krízové situácie a ARGUS); znovu zdôrazňuje, že v rámci ESVČ je potrebné vytvoriť Výbor pre krízové opatrenia, ktorému by predsedal vysoký predstaviteľ/podpredseda Komisie a ktorý by zahŕňal všetky subjekty dôležité pre krízové riadenie;
31.

čo sa týka výdavkov, konštatuje, že nárast prípadov nezrovnalostí oznámených ako podvody je nízky čo do počtu aj hodnoty, pričom predstavuje už stanovené postupy, a že za obdobie rokov 2008 – 2012 sa podvod preukázal v 5 % oznámených prípadov; poznamenáva, že podobne ako v predchádzajúcich rokoch bola väčšina podvodných nezrovnalostí odhalená v oblasti politiky súdržnosti: 50 % celkového počtu a 63 % súvisiacich súm; zdôrazňuje, že z 1 194 nezrovnalostí oznámených ako podvody sa 9 týka prípadov korupcie a že všetky tieto prípady boli odhalené v oblasti politiky súdržnosti; je znepokojený tým, že ich počet sa zvyšuje; so znepokojením zdôrazňuje, že tento posun smerom k jednoduchším podvodom môže pravdepodobne odrážať pokusy o podvod v súvislosti s hospodárskou krízou podnikané zo strany príjemcov finančných prostriedkov, ktorí by za bežných okolností trestný čin nespáchali; domnieva sa, že tieto trendy by sa mali v priebehu budúcich rokov monitorovať a skúmať;
B.

keďže bolo prepustených niekoľko osôb zadržaných v decembri 2014; keďže 19. decembra 2014 súd v Istanbule oznámil podmienečné prepustenie Ekrema Dumanliho a zákaz cestovania až do skončenia vyšetrovania trestného činu, no zároveň oznámil, že Hidayet Karaca bude naďalej zadržiavaný až do skončenia vyšetrovania; keďže 31. decembra 2014 istanbulský súd odmietol námietku prokurátora voči prepusteniu Ekrema Dumanliho a siedmich ďalších osôb;
27.

domnieva sa, že by sa mal zaviesť mechanizmus solidarity s cieľom riešiť prípadné narušenia dodávok energie; vyjadruje presvedčenie, že by sa mala ďalej rozvíjať vzájomne prepojená energetická infraštruktúra a že všetky časti územia EÚ by sa mali začleniť do energetickej sústavy EÚ; zdôrazňuje, že úsilie o diverzifikáciu dodávok energie do EÚ by sa malo urýchliť s cieľom posilniť energetickú nezávislosť EÚ; domnieva sa, že rozvoj energie z obnoviteľných zdrojov a energetickej účinnosti bude mať veľký prínos pre dôveryhodnosť vonkajšej činnosti EÚ; pripomína, že dobre fungujúci vnútorný trh s energiou má zásadný význam a že je vo všeobecnom záujme EÚ, aby boli medzinárodné trhy s energiou stabilné, transparentné a založené na medzinárodných pravidlách; vyzýva Komisiu, aby predložila návrh komplexnej stratégie na posilnenie bezpečnosti dodávok iných zdrojov, ako sú energetické zdroje;
1.

víta ustanovenie zhromaždenia a vymenovanie novej vlády, čím sa ukončila šesťmesačná patová politická situácia, ktorá nastala po voľbách; je znepokojený vymenovaním sporných osôb, ktorých doterajšie pôsobenie by mohlo byť diskutabilné; vyjadruje poľutovanie nad zbytočne veľkým počtom ministrov a námestníkov ministrov v novej vláde, čo má vplyv na rozpočet, ako aj nad nízkym počtom žien medzi ministrami; poznamenáva, že zvýšenie počtu žien medzi ministrami by sa mohlo využiť ako stimul pre pokrok celej spoločnosti; zdôrazňuje, že nová vláda musí mimoriadne naliehavo a s odhodlaním a rozhodnosťou realizovať nevyhnutné reformy; kladie dôraz na to, že výkon kosovského vedenia sa bude merať podľa konkrétnych výsledkov predkladaných občanom Kosova a európskym a medzinárodným partnerom; nabáda zvolených zástupcov srbskej menšiny v Kosove na účasť v novej koaličnej vláde v Prištine a na to, aby prevzali svoje povinnosti;
—

so zreteľom na správu nezávislej medzinárodnej vyšetrovacej komisie OSN pre Sýrsku arabskú republiku s názvom Rule of Terror: Living under ISIS in Syria (Vláda teroru: život v Sýrii pod nadvládou ISIS) zo 14. novembra 2014,
K.

keďže v článku 17 Všeobecnej deklarácie ľudských práv sa uznáva právo každého vlastniť majetok, a to samostatne alebo spolu s inými, ako aj to, že by nikto nemal byť svojvoľne zbavený svojho majetku;
A.

keďže pokračujúca násilná kríza v Sýrii ako dôsledok Asadovho režimu a teroristického násilia vlády vyústila do humanitárnej katastrofy, ktorá svojím rozsahom nemá v novodobých dejinách obdobu a počas ktorej už zahynulo vyše 200 000 ľudí, väčšinou civilistov, vyše 7,6 milióna ľudí bolo vysídlených v rámci svojej krajiny, a keďže priamo v Sýrii zúfalo potrebuje pomoc viac ako 12,2 milióna Sýrčanov; keďže 211 500 ľudí sa stále nachádza v obliehaní – 185 000 z nich vládnymi silami a 26 500 opozičnými silami; keďže viac ako 3,8 milióna Sýrčanov z krajiny utieklo, a to najmä do Libanonu (1 160 468 utečencov), Turecka (1 623 839), Jordánska (621 773) a Egypta/Severnej Afriky (160 772);
10.

poveruje Výbor pre občianske slobody, spravodlivosť a vnútorné veci, aby v súčinnosti s Výborom pre zahraničné veci, a najmä Podvýborom pre ľudské práva pokračoval vo svojom vyšetrovaní „údajnej prepravy a nezákonného zadržiavania väzňov v európskych krajinách prostredníctvom CIA“ a aby do jedného roka predložil plénu správu o: — opatreniach nadväzujúcich na odporúčania uvedené v jeho vyššie uvedenom uznesení z 11. septembra 2012 o údajnej preprave a nezákonnom zadržiavaní väzňov v európskych krajinách prostredníctvom CIA: ďalší postup v nadväznosti na správu dočasného výboru Európskeho parlamentu TDIP; — napomáhaní a podporovaní, pokiaľ ide o vzájomnú právnu pomoc uskutočňovanú v súlade s ľudskými právami, súdnu spoluprácu vyšetrujúcich orgánov a spoluprácu právnikov zapojených do zisťovania zodpovednosti v členských štátoch; — organizovaní vypočutia s účasťou národných parlamentov a odborníkov s cieľom zhodnotiť všetky minulé a prebiehajúce parlamentné a súdne vyšetrovania; — organizovaní vyšetrovacej misie Európskeho parlamentu s účasťou všetkých zainteresovaných politických skupín do členských štátov EÚ, v ktorých údajne existovali miesta tajného zadržiavania CIA; — zhromažďovaní všetkých relevantných informácií a dôkazov o možných úplatkoch alebo iných činoch korupcie v súvislosti s programom CIA;
G.

keďže v článku 26 ods. 2 nariadenia o poskytovaní informácií o potravinách spotrebiteľom sa ustanovuje, že uvedenie krajiny alebo miesta pôvodu je povinné v tom prípade, ak by ich neuvedenie mohlo uviesť spotrebiteľa do omylu, pokiaľ ide o skutočnú krajinu pôvodu alebo miesto pôvodu potraviny, najmä ak by z informácií sprevádzajúcich potravinu alebo z celého označenia inak vyplývalo, že potravina má odlišnú krajinu alebo miesto pôvodu;
5.

zdôrazňuje, že riešenie hrozby, ktorú predstavuje terorizmus vo všeobecnosti, si vyžaduje stratégiu boja proti terorizmu založenú na viacúrovňovom prístupe, ktorou sa budú komplexne riešiť základné faktory radikalizácie vedúcej k násilnému extrémizmu, ako sú rozvoj sociálnej súdržnosti, inkluzívnosť, politická a náboženská tolerancia a zabraňovanie vytváraniu get, analyzovanie internetového podnecovania teroristických činov a vytváranie protiváhy, zabraňovanie odchodu a zapájaniu osôb do teroristických organizácií, predchádzanie a zastavenie náboru a prijímania osôb do ozbrojených konfliktov, prerušenie finančnej podpory teroristickým organizáciám a jednotlivcom, ktorí sa chcú do nich zapájať, zabezpečenie prípadného prísneho trestného stíhania a poskytovanie orgánom presadzovania práva vhodných nástrojov na plnenie ich povinností pri plnom dodržiavaní základných práv;
U.

keďže výročná správa za rok 2013 neobsahuje presné údaje o percentuálnom podiele sťažností, ktoré patrili do rozsahu pôsobnosti ombudsmana a na ktoré sa jeho mandát nevzťahoval; keďže má mimoriadny význam, aby sa do všetkých výročných správ v budúcnosti zahrnuli konkrétne údaje, na základe ktorých by bolo možné porovnávať jednotlivé roky a ľahko rozpoznávať trendy a tendencie, pokiaľ ide o prípustnosť alebo neprípustnosť sťažností; keďže podľa správy sa zo 100 typických prijatých sťažností mandát ombudsmana nevzťahuje na 68 a tieto sťažnosti sa postupujú buď vnútroštátnym alebo regionálnym ombudsmanom či parlamentnému Výboru pre petície alebo iným orgánom vybavujúcim sťažnosti, ako je Európska komisia, SOLVIT, Vaša Európa – Poradenstvo či európske spotrebiteľské centrá; keďže následný postup a informácie o žiadostiach odovzdané iným inštitúciám a orgánom sú potrebné na zabezpečenie toho, aby záležitosti občanov boli vybavované nestranne, spravodlivo a v primeranej lehote;
—

so zreteľom na svoje predchádzajúce správy a uznesenia o Rusku, najmä na svoje uznesenia z 23. októbra 2012 o spoločných vízových obmedzeniach pre ruských úradníkov zapojených do prípadu Sergeja Magnického (1), z 13. júna 2013 o právnom štáte v Rusku (2), z 13. marca 2014 o Rusku: odsúdenie protestujúcich účastníkov udalostí na námestí Bolotnaja (3), z 23. októbra 2014 o zatvorení mimovládnej organizácie Memorial (laureát Sacharovovej ceny za rok 2009) v Rusku (4) a na odporúčanie Európskeho parlamentu Rade z 2. apríla 2014 o zavedení spoločných vízových obmedzení pre ruských úradníkov zapojených do prípadu Sergeja Magnického (5),
G.

keďže vzhľadom na to, že parlament bol rozpustený, vláda prezidenta as-Sísího prijala množstvo represívnych zákonov, napríklad prezidentským dekrétom schválený zákon č. 136 z roku 2014, ktorým sa všetok verejný majetok označuje za vojenské zariadenia, z čoho bezprostredne vyplýva, že o každom trestnom čine spáchanom na verejnom majetku môže pojednávať vojenský súd, a to s retroaktívnym účinkom; keďže Africká komisia pre ľudské práva a práva národov uviedla pri výklade Africkej charty ľudských práv a práv národov, ktorej zmluvnou stranou je aj Egypt, že vojenské súdy by za žiadnych okolností nemali mať právomoc nad civilným obyvateľstvom;
19.

opakuje svoju výzvu vysokej predstaviteľke, aby prehodnotila mandát pohraničnej misie EÚ (EUBAM) v Líbyi, ktorá je v súčasnosti pozastavená a je umiestnená v Tunisku, s cieľom zohľadniť výrazne zmenenú situáciu v krajine a vytvoriť riadne koordinovanú misiu Spoločnej bezpečnostnej a obrannej politiky (SBOP) fungujúcu v spolupráci s OSN a regionálnymi partnermi v prípade, že sa nájde politické riešenie; domnieva sa, že misia SBOP by mala byť zameraná na podporu implementácie politického urovnania, mala by uprednostniť reformy bezpečnostného sektora a odzbrojenie, demobilizáciu a reintegráciu a mala by tiež reagovať na iné naliehavé potreby riadenia; okrem toho zastáva názor, že v kontexte dlhodobej vojny v Líbyi, prehlbovania nestability a vážnych hrozieb pre európsku bezpečnosť by mala byť misia SBOP pripravená na účasť na akciách zameraných na stabilizáciu Líbye pod mandátom BR OSN a koordinovaných BR OSN;
2.

zdôrazňuje, že následky udalosti z 15. februára 2012 by sa však mali riešiť výhradne v súlade so zásadami právneho štátu a pri plnom dodržiavaní ľudských a zákonných práv osôb, ktoré boli do incidentu údajne zapojené;
7.

žiada pokračovanie súčasného režimu sankcií EÚ, najmä so zreteľom na nadchádzajúce zasadnutie Rady v marci 2015, pokiaľ Rusko nebude v plnej miere rešpektovať a plniť svoje povinnosti vyplývajúce z dohôd z Minska, a naliehavo vyzýva Komisiu, aby našla spôsob, ako posilniť solidaritu medzi členskými štátmi, ak by kríza s Ruskom pokračovala; zdôrazňuje potrebu prijať jasne vymedzený súbor kritérií, ktorých dosiahnutie by mohlo zabrániť prijímaniu nových reštriktívnych opatrení voči Rusku alebo viesť k zrušeniu predchádzajúcich opatrení vrátane: plnenia prímeria, bezpodmienečného stiahnutia všetkých ruských vojsk a proruských nezákonných ozbrojených skupín a žoldnierov, výmeny všetkých zajatcov vrátane Nade Savčenkovej, a obnovy ukrajinskej kontroly nad celým územím vrátane Krymu; vyzýva Európsku radu, aby v prípade akýchkoľvek ďalších ruských opatrení na destabilizáciu Ukrajiny prijala ďalšie reštriktívne opatrenia a rozšírila svoj rozsah pôsobnosti tým, že pokryje jadrový sektor a obmedzí schopnosť ruských subjektov vykonávať medzinárodné finančné transakcie; uznáva, že EÚ musí byť pripravená podporiť členské štáty nachádzajúce sa na vonkajších hraniciach EÚ, ktorým by mala byť poskytnutá rovnaká úroveň bezpečnosti ako všetkým ostatným členským štátom;
J.

keďže diskriminácia na základe pohlavia, sexuálnej orientácie a rodovej identity navzájom súvisí a keďže viaceré mimovládne organizácie a OSN poukázali na to, že rodové nerovnosti sú naďalej výrazné a dievčatá a ženy v Kirgizsku stále trpia zneužívaním ako únos a nútené manželstvo, a to napriek tomu, že zákon z roku 1994, ktorý to zakazuje, bol posilnený v januári 2013;
14.

vyzýva Komisiu, aby vypracovala konkrétne návrhy na to, ako bojovať proti daňovým prekážkam, ktoré obmedzujú cezhraničnú činnosť jednotlivcov a podnikov na jednotnom trhu, a aby ďalej rozvíjala nástroje, ktoré zvyšujú transparentnosť daňových pravidiel a právnych predpisov platných v EÚ i členských štátoch a ktoré ich zjednodušujú; zdôrazňuje, že by sa tým znížili náklady pre spoločnosti, najmä MSP, občanov a orgány verejnej správy, a zároveň by sa zabránilo daňovým únikom, vyhýbaniu sa daňovým povinnostiam alebo jednoducho chybám;
5.

je znepokojený tým, že investície v EÚ v ostatných rokoch významne klesli a dnes sú takmer 20 % pod úrovňou, ktorá bola pred krízou; varuje, že pokles bol ešte väčší v periférnych členských štátoch, kde bola fiškálna konsolidácia akútnejšia; opäť zdôrazňuje potenciál ekologického hospodárstva z hľadiska zamestnanosti, podľa odhadov Komisie by totiž mohlo do roku 2020 priniesť päť miliónov pracovných miest len v sektoroch energetickej účinnosti a energie z obnoviteľných zdrojov, a to za predpokladu, že sa zavedú ambiciózne politiky v oblasti klímy a energetiky; vyzýva členské štáty, aby zabezpečili dostatočnú úroveň investícií do týchto odvetví a predvídali budúce zručnosti pracovníkov;
3.

pripomína svoj postoj, podľa ktorého by sa dvojstranné otázky nemali využívať na brzdenie procesu pristupovania k EÚ; domnieva sa, že by nemali byť prekážkou oficiálneho začatia prístupových rokovaní, ale mali by sa vyriešiť čo najrýchlejšie počas prístupového procesu; uvedomuje si, že jedna zo strán nie je v súlade s výnosom Medzinárodného súdneho dvora z 5. decembra 2011 o uplatňovaní dočasnej dohody zo septembra 1995; vyzýva Grécko, aby potvrdilo svoj záväzok zakotvený v Solúnskej agende z roku 2003 a vytvorilo pozitívne prostredie na riešenie dvojstranných rozdielov v duchu európskych hodnôt a zásad; požaduje ďalší pokrok vrátane medzivládnych kontaktov na vysokej úrovni a v dvojstranných vzťahoch s Bulharskom s cieľom prerokovania dohody o dobrých susedských vzťahoch, ktorá by sa zaoberala spoločnými problémami; pripomína svoje znepokojenie z využívania historických argumentov v súčasnej rozprave so susedmi a víta každé úsilie o spoločné oslavy spoločných historických udalostí so susednými členskými štátmi EÚ; domnieva sa, že by to prispelo k lepšiemu porozumeniu dejín a dobrým susedským vzťahom;